**ಪತ್ರಿಕಾ ಪ್ರಕಟಣೆ**

**ಬಿ.ಪ್ಯಾಕ್ “ಗ್ರೇಟರ್ ಬೆಂಗಳೂರು ಅಥಾರಿಟಿ: ನಮ್ಮ ಬೆಂಗಳೂರಿನ ಉತ್ತಮ ಆಡಳಿತಕ್ಕೆ ಮಾರ್ಗ” ಸಮಾವೇಶವನ್ನು ಆಯೋಜಿಸಿತು**.

**ಅಕ್ಟೋಬರ್ 8, 2025, ಬೆಂಗಳೂರು:** ಗ್ರೇಟರ್ ಬೆಂಗಳೂರು ಅಥಾರಿಟಿ (ಜಿಬಿಎ)ಯು ಬೆಂಗಳೂರು ನಗರ ಆಡಳಿತವನ್ನು ಬಲಪಡಿಸಲು ಮತ್ತು ನಗರದ ಸಮಗ್ರ ಬದಲಾವಣೆಗೆ ಚಾಲನೆ ನೀಡುವ ಮಹತ್ವದ ಹೆಜ್ಜೆಯಾಗಿದೆ. ಈ ದೃಷ್ಟಿಕೋನವು ಕಾನೂನಾತ್ಮಕ ಚೌಕಟ್ಟು ಮತ್ತು ಸಾಂಸ್ಥಿಕ ಸಾಮರಸ್ಯ ಕುರಿತು ಚರ್ಚಿಸಲು, ಬೆಂಗಳೂರು ರಾಜಕೀಯ ಕ್ರಿಯಾ ಸಮಿತಿ (ಬಿ.ಪ್ಯಾಕ್), ಮೌಂಟ್ ಕಾರ್ಮೆಲ್ ಕಾಲೇಜ್, ಬೆಂಗಳೂರು. ಸಹಯೋಗದೊಂದಿಗೆ, “ಗ್ರೇಟರ್ ಬೆಂಗಳೂರು ಅಥಾರಿಟಿ – ನಮ್ಮ ಬೆಂಗಳೂರಿನ ಉತ್ತಮ ಆಡಳಿತಕ್ಕೆ ಮಾರ್ಗ” ಎಂಬ ಶೀರ್ಷಿಕೆಯಡಿ ಒಂದು ದಿನದ ಸಮಾವೇಶವನ್ನು ಆಯೋಜಿಸಿತು.

ಸಮಾವೇಶವು ಶಾಸಕರು, ಹಿರಿಯ ಆಡಳಿತಗಾರರು, ನಗರ ಯೋಜಕರು, ನೀತಿ ತಜ್ಞರು ಮತ್ತು ನಾಗರಿಕರನ್ನು ಒಟ್ಟುಗೂಡಿಸಿ, ಬೆಂಗಳೂರಿನ ಆಡಳಿತ ಮಾದರಿಯನ್ನು ಮರುಕಲ್ಪನೆ ಮಾಡಲು ಮತ್ತು ಹೆಚ್ಚು ಸಮರ್ಥನೀಯವಾದ, ಕಾರ್ಯಕ್ಷಮ ಮತ್ತು ನಾಗರಿಕ ಕೇಂದ್ರಿತ ನಗರಕ್ಕೆ ರೂಪರೇಷೆ ರೂಪಿಸಲು ಒಂದು ವೇದಿಕೆಯನ್ನು ಒದಗಿಸಿತು.

**ಪ್ರಮುಖ ಸತ್ರಗಳು ಮತ್ತು ಮುಖ್ಯಾಂಶಗಳು**

**ಗ್ರೇಟರ್ ಬೆಂಗಳೂರು ಅಥಾರಿಟಿಯೊಂದಿಗೆ ಬೆಂಗಳೂರಿನ ರೂಪಾಂತರ ದೃಷ್ಟಿಕೋನ.**

ಈ ವೇಳೆ ಮಾತನಾಡಿದ ***ಉಪಮುಖ್ಯಮಂತ್ರಿ ಹಾಗೂ ಬೆಂಗಳೂರು ಅಭಿವೃದ್ಧಿ ಸಚಿವರು*** ಆದ **ಶ್ರೀ ಡಿ.ಕೆ. ಶಿವಕುಮಾರ್**, ಜಿಬಿಎ ಚೌಕಟ್ಟಿನಡಿಯಲ್ಲಿ ಕರ್ನಾಟಕ ಸರ್ಕಾರದ ಏಕೀಕೃತ ಮತ್ತು ಕಾರ್ಯಕ್ಷಮ ಆಡಳಿತ ರಚನೆಯ ದೃಷ್ಟಿಕೋನವನ್ನು ತಿಳಿಸಿದರು. ಹಿರಿಯ ಪತ್ರಕರ್ತೆ ಮಾಯಾ ಶರ್ಮಾ ಅವರೊಂದಿಗಿನ ಸಂವಾದದಲ್ಲಿ, ಸರ್ಕಾರದ ಮೂಲಸೌಕರ್ಯ, ತ್ಯಾಜ್ಯ ನಿರ್ವಹಣೆ, ಸಂಚಾರ ಮತ್ತು ಸೇವಾ ಸುಧಾರಣೆಗಳ ಬದ್ಧತೆಯ ಕುರಿತು ಪುನರುಚ್ಚರಿಸಿದರು.

“ನಾವು ಒಂದು ಹೆಚ್ಚುವರಿ ವಾರ್ಡ್ ಸೇರಿಸಿ 369 ವಾರ್ಡ್‌ಗಳನ್ನಾಗಿ ಮಾಡುತ್ತೇವೆ. 104 ಕಿ.ಮೀ ಬೆಂಗಳೂರು ವ್ಯಾಪಾರ ಕಾರಿಡಾರ್‌ ಕಾಮಗಾರಿಗೆ ವೇಗವನ್ನು ಹೆಚ್ಚಿಸಲಾಗುತ್ತದೆ. ಪ್ರಸ್ತಾವಿತ ಎಲಿವೇಟೆಡ್ ಕಾರಿಡಾರ್‌ಗಳು, ಸುರಂಗಗಳು ಮತ್ತು ನಗರದಾದ್ಯಂತ ರಸ್ತೆ ಯೋಜನೆಗಳು ಸಂಚಾರವನ್ನು ಸುಗಮಗೊಳಿಸುತ್ತವೆ ಎಂದರು.

*ಶಿವಾಜಿನಗರ ಶಾಸಕ ಹಾಗೂ ಗ್ರೇಟರ್ ಬೆಂಗಳೂರು ಆಡಳಿತ ಬಿಲ್ - 2024 ರ ಜಂಟಿ ಆಯ್ಕೆ ಸಮಿತಿಯ ಅಧ್ಯಕ್ಷರು* ಆಗಿದ್ದ **ಶ್ರೀ ರಿಜ್ವಾನ್ ಅರ್ಷದ್**, **ಶ್ರೀ ರವಿಚಂದ್ರನ್ ವಿ**, *ಬ್ರಾಂಡ್ ಬೆಂಗಳೂರು ಸಮಿತಿ ಸದಸ್ಯ*,*ಟೈಮ್ಸ್ ಆಫ್ ಇಂಡಿಯಾದ ಪತ್ರಕರ್ತೆ* **ಶ್ರೀಮತಿ ನಿತ್ಯ ಮಂದ್ಯಂ** ಅವರೊಂದಿಗೆ ಈ ಬಿಲ್‌ನ ಕಾನೂನಾತ್ಮಕ ಉದ್ದೇಶ ಮತ್ತು ನಾಗರಿಕರ ಮೇಲಿನ ಪರಿಣಾಮವನ್ನು ಕುರಿತು ಚರ್ಚಿಸಿತು.

ಈ ವೇಳೆ ಶ್ರೀ ರಿಜ್ವಾನ್ ಅರ್ಷದ್ ನಾಗರಿಕ ಕೇಂದ್ರಿತ ನಗರಕ್ಕೆ ವಿಕೇಂದ್ರೀಕರಣದ ಮಹತ್ವವನ್ನು ಒತ್ತಿ ಹೇಳಿದರು. “ಬೆಂಗಳೂರು ಮುನ್ಸಿಪಾಲಿಟಿಯು ನಾಗರಿಕ ಕೇಂದ್ರಿತವಾಗಿರಬೇಕಾದರೆ, ಅದು ವಿಕೇಂದ್ರೀಕೃತವಾಗಿರಬೇಕು. ಬೆಂಗಳೂರಿನ ಪ್ರತಿಯೊಂದು ಭಾಗವೂ ವಿಭಿನ್ನ ಸಮಸ್ಯೆಯನ್ನು ಹೊಂದಿದೆ. ಆಡಳಿತವು ಜನರಿಗೆ ಸಮೀಪವಾಗಿರಬೇಕು. ಆಡಳಿತವನ್ನು ಹತ್ತಿರವಾಗಿ ಮತ್ತು ಹೆಚ್ಚು ಜವಾಬ್ದಾರಿಯುತವಾಗಿಸಲು ನಾವು ಹೆಚ್ಚು ಕಾರ್ಪೊರೇಷನ್‌ಗಳನ್ನು ರಚಿಸಿದ್ದೇವೆ.

ಈ ವೇಳೆ ಆರ್ಥಿಕ ಸಂಗ್ರಹಣೆ ಕುರಿತಾದ ತಪ್ಪು ಕಲ್ಪನೆಗಳನ್ನು ಸ್ಪಷ್ಟಪಡಿಸಿದರು, “ಪ್ರತಿ ಕಾರ್ಪೊರೇಷನ್ ತನ್ನದೇ ಆದ ತೆರಿಗೆಗಳನ್ನು ಸಂಗ್ರಹಿಸುತ್ತದೆ. ಯಾವುದೇ ಆದಾಯ ಕೊರತೆಯಾದರೆ, ಆ ಕೊರತೆಯನ್ನು ಭರ್ತಿ ಮಾಡುವ ಜವಾಬ್ದಾರಿಯು ರಾಜ್ಯ ಸರ್ಕಾರದ ಮೇಲಿರುತ್ತದೆ” ಎಂದು ಧೃಡಪಡಿಸಿದರು.

**ಸಂವಾದ ಕಾರ್ಯಕ್ರಮ - ಉತ್ತಮ ಆಡಳಿತಕ್ಕಾಗಿ ಸಿನರ್ಜಿ ನಿರ್ಮಾಣ**

ಶ್ರೀ ಮಹೇಶ್ವರ ರಾವ್. ಎಂ, ಐಎಎಸ್, ಮುಖ್ಯ ಆಯುಕ್ತ, ಜಿಬಿಎ; ಶ್ರೀ ಡಾ. ರವಿಶಂಕರ್ ಜೆ, ಐಎಎಸ್, ವ್ಯವಸ್ಥಾಪಕ ನಿರ್ದೇಶಕ, ಬಿಎಂಆರ್‌ಸಿಎಲ್; ಶ್ರೀ ಕಾರೀ ಗೌಡ, ಐಎಎಸ್, ಸಿಇಒ, ಬಿಎಸ್‌ಡಬ್ಲ್ಯೂಎಂಎಲ್; ಶ್ರೀ ಡಾ. ಅನೂಪ್ ಶೆಟ್ಟಿ, ಡಿಸಿಪಿ ವೆಸ್ಟ್; ಶ್ರೀ ಡಾ. ರಾಜೇಂದ್ರ ಕೆವಿ, ಐಎಎಸ್, ಕಮಿಷನರ್ ವೆಸ್ಟ್ ಸಿಟಿ ಕಾರ್ಪೊರೇಷನ್; ಶ್ರೀ ಪ್ರಭಾಕರ್ ರೆಡ್ಡಿ, ಸಿಟಿಎಂಒ, ಬಿಎಂಟಿಸಿ; ಶ್ರೀ ಆರ್.ಕೆ. ಮಿಶ್ರಾ, ನಗರ ತಜ್ಞ ಮತ್ತು ನಿರ್ದೇಶಕ, ಬಿ.ಸ್ಮೈಲ್; ನರೇಶ್ ನರಸಿಂಹನ್, ನಗರ ತಜ್ಞ ಮತ್ತು ಶ್ರೀ ಹರೀಶ್ ಎನ್, ವಕೀಲ ಮತ್ತು ಸಂಸದೀಯ ತಜ್ಞರನ್ನು ಒಳಗೊಂಡ ಗುಂಪು ಚರ್ಚೆಯು, ಪರಾಸ್ಟೇಟಲ್ ಏಜೆನ್ಸಿಗಳು ಮತ್ತು ಸ್ಥಳೀಯ ಸಂಸ್ಥೆಗಳ ನಡುವಿನ ಸಹಕಾರವನ್ನು ಬಲಪಡಿಸುವ ಮಾರ್ಗಗಳನ್ನು ಚರ್ಚಿಸಿತು. ಈ ಸತ್ರವನ್ನು ಶ್ರೀಮತಿ ರೇವತಿ ಅಶೋಕ್, ಗೌರವ ಮ್ಯಾನೇಜಿಂಗ್ ಟ್ರಸ್ಟೀ ಮತ್ತು ಸಿಇಒ, ಬಿ.ಪ್ಯಾಕ್, ಮಧ್ಯಸ್ಥಿಕೆ ವಹಿಸಿದರು.

ಶ್ರೀಮತಿ ರೇವತಿ ಅಶೋಕ್, ಜಿಬಿಎಯಲ್ಲಿ ಕ್ರಿಯಾತ್ಮಕತೆ ಕುರಿತು ಒಂದು ಅಧ್ಯಾಯವಿಲ್ಲದಿರುವ ಬಗ್ಗೆ ಕಳವಳ ವ್ಯಕ್ತಪಡಿಸಿದರು, ಆದರೆ ಆರೋಗ್ಯ, ಶಿಕ್ಷಣ, ಬಡತನ ನಿವಾರಣೆ, ಸಾಮಾಜಿಕ ನ್ಯಾಯ, ತ್ಯಾಜ್ಯ ನಿರ್ವಹಣೆ ಇತ್ಯಾದಿಗಳಿಗೆ ನಿರ್ದಿಷ್ಟ ಅಧ್ಯಾಯಗಳಿವೆ. ಸಂಚಾರವನ್ನು ಬಲಪಡಿಸಲು ಜಿಬಿಎ ಹೇಗೆ ಖಚಿತಪಡಿಸುತ್ತದೆ ಎಂದು ಪ್ರಶ್ನಿಸಿದರು.

ಮಹೇಶ್ವರ ರಾವ್ ಇದಕ್ಕೆ ಉತ್ತರಿಸುತ್ತಾ, ನಗರದಲ್ಲಿ ಸಂಚಾರ ಸಮಸ್ಯೆ ಇರುವುದನ್ನು ಒಪ್ಪಿಕೊಂಡರು. ಪಾದಚಾರಿಗಳಿಗೆ ಉತ್ತಮ ಗುಣಮಟ್ಟದ ನಡಿಗೆಯನ್ನು ಒದಗಿಸಲು ಫುಟ್‌ಪಾತ್‌ಗಳನ್ನು ಸುಧಾರಿಸುವುದು, ಅಡೆತಡೆಗಳನ್ನು ತೆಗೆದುಹಾಕುವುದು ಮತ್ತು ಸಕ್ರಿಯ ಚಲನಶೀಲತೆಯನ್ನು ಉತ್ತೇಜಿಸುವುದು ತಮ್ಮ ಆದ್ಯತೆಯಾಗಿದೆ ಎಂದರು. ಜಿಬಿಎಯಲ್ಲಿ ಸಂಚಾರ ಕುರಿತು ಯಾವುದೇ ಉಲ್ಲೇಖವಿಲ್ಲದಿದ್ದರೂ, ಇದು ತಮ್ಮ ಅಧಿಕಾರಿಗಳಿಗೆ ಪ್ರಮುಖ ಆದ್ಯತೆಯಾಗಿರುತ್ತದೆ ಎಂದು ಭರವಸೆ ನೀಡಿದರು.

ರಸ್ತೆಬದಿಯಲ್ಲಿ ದೊಡ್ಡ ಪ್ರಮಾಣದ ಕಸ, ಶಿಥಿಲಗಳು, ಸೋಫಾ ಸೆಟ್‌ಗಳು ಮತ್ತು ಸ್ಯಾನಿಟರಿ ವೇರ್‌ನಂತಹ ತ್ಯಜಿಸಲಾದ ವಸ್ತುಗಳ ಕುರಿತು ಕೇಳಿದಾಗ, ಶ್ರೀ ಕಾರೀ ಗೌಡ, ನಗರದಾದ್ಯಂತ ಶೀಘ್ರದಲ್ಲೇ ಇಂತಹ ತ್ಯಜಿಸಲಾದ ವಸ್ತುಗಳಿಗಾಗಿ ಸಾಪ್ತಾಹಿಕ ಸಂಗ್ರಹ ಡ್ರೈವ್ ಆಯೋಜಿಸಲಾಗುವುದು ಎಂದು ತಿಳಿಸಿದರು. ಸಣ್ಣ ರಿನೋವೇಶನ್ ಶಿಥಿಲಗಳಿಗಾಗಿ ಇದೇ ರೀತಿಯ ಸಂಗ್ರಹ ಡ್ರೈವ್ ಆಯೋಜಿಸಬಹುದು ಎಂದು ಘೋಷಿಸಿದರು.

ಬಿ.ಪ್ಯಾಕ್ ಮತ್ತು ಮೌಂಟ್ ಕಾರ್ಮೆಲ್ ಕಾಲೇಜಿನ ಈ ಉಪಕ್ರಮವು ಭಾಗವಹಿಸುವ ಆಡಳಿತ ಮತ್ತು ಸಾಂಸ್ಥಿಕ ಸಿನರ್ಜಿಯ ಮಹತ್ವವನ್ನು ಒತ್ತಿಹೇಳುತ್ತದೆ. ಇದು “ಗ್ರೇಟರ್ ಬೆಂಗಳೂರು” ದೃಷ್ಟಿಕೋನವನ್ನು ಸಾಕಾರಗೊಳಿಸುವಲ್ಲಿ ಪ್ರಮುಖವಾಗಿದೆ. ಈ ಸಮಾವೇಶವು ವಿಕೇಂದ್ರೀಕೃತ, ಪಾರದರ್ಶಕ ಮತ್ತು ನಾಗರಿಕ-ಮೊದಲಿನ ಆಡಳಿತ ಮಾದರಿಗೆ ನಗರದ ಬದ್ಧತೆಯನ್ನು ಮರುಪುಷ್ಟೀಕರಿಸಿತು. ಇದು ಹೆಚ್ಚು ವಾಸಯೋಗ್ಯ ಮತ್ತು ಜಾಗತಿಕವಾಗಿ ಸ್ಪರ್ಧಾತ್ಮಕ ಬೆಂಗಳೂರಿಗೆ ಮಾರ್ಗ ಸುಗಮಗೊಳಿಸುತ್ತದೆ.